cyanic-selkie/wikianc huggingface dataset:
Tervahauta
Tervahaudan rakentaminen
Tervahaudat ovat Suomessa olleet kahta päätyyppiä, rännimäisiä ja trattimaisia. Suurempaa tuotantoa varten valmistettiin trattimaisia hautoja, jotka kaivettiin tuulensuojaiseen paikkaan ja joiden pohjalle rakennettiin umpinaiset säiliöt. Rännihaudassa terva juoksutettiin tynnyreihin rännin eli ns. piipun kautta, jonka päässä oli kynä tai purtilo. Tervahaudan pohja tampattiin tiiviiksi turpeella ja savella. Särökset ladottiin kerroksittain yläviistoon tai joskus melkein pystyyn haudan pohjalle, niin että keskelle jäi ns. silmäkeppi ja sen pohjalle särösristikko eli takka. Ennen polttamista säröksistä ladottu hauta peitettiin huolellisesti ensin huonolla puulla, sitten sammalilla, turpeella ja mullalla. Tervahaudan vierusvallin eli ns. palton alareuna jätettiin peittämättä, hauta sytytettiin tuohella juuri paltonreunasta. Terva valui silmästä piipun aukkoon. Piippu oli ontto putki, joka oli tehty kahdesta halkaistusta ja koverretusta puusta. Ne liitettiin vanteilla yhteen ja tilkittiin puun kuorella. Kynän päässä oli tappi, jota avamaalla tervaa juoksutettiin tynnyriin.
Tervahaudan poltto
Poltossa tervaksista tislautuu ns. nestemäinen terva kuivatislaamalla. Ison haudan polttaminen kesti noin viikon ja yhdestä kuutiometristä tervaksia saatiin noin 30 litraa eli neljännestynnyri tervaa. Tervatynnyrin standardikoko oli 48 kannua eli 125 litraa. Piipun tappi avattiin vasta ensimmäisen polttovuorokauden jälkeen, jolloin siitä valui ensin tervavettä eli tervankusta. Tervaa alettiin saada kolmantena päivänä, aluksi paksumpaa ja sitten haudan kuumuuden kohotessa hienoa ja notkeaa. Polton aikana tervahautaa juntattiin aika ajoin tiiviimmäksi isolla puunuijalla. Valmiit tynnyrit kuljetettiin usein haudalta jatkoyhteyksien ääreen ns. palkkuilla eli puisilla purilasaisoilla, jolloin niiden kestävyys tuli heti koeteltua.
Tervanpoltto alkoi vähetä 1800-luvun luvun jälkipuoliskolla ja loppui 1930-luvulla. Nykyisin tervanpolttoa järjestetään perinnetapahtumana muun muassa maaseutunäyttelyissä ja esimerkiksi Oulun lähellä Turkansaaressa aina juhannusaattona sekä Narvan Markkinoilla. Tervahaudan panoa valvovaa henkilöä on kutsuttu eri lähteissä hautamahtariksi, -mestariksi tai plehtariksi. Oulussa toimineen Merijalin luoman Tervaleijona-pastillin rasiassa todettiinkin, että "Plehtari oli tervahaudan valmistuksen eli -panon valvoja. Plehtarin toimi oli arvostettu ja siihen ei kuka tahansa kelvannutkaan."
Salibandyn C-sarjan maailmanmestaruuskilpailut 2004
Salibandyn C-sarjan maailmanmestaruuskilpailut 2004 järjestettiin huhtikuussa 2004 Espanjassa. MM-kisojen C-sarja järjestettiin tällöin ensimmäistä kertaa, sillä joukkueiden määrä B-sarjassa suureksi. MM-kisojen A- ja B-sarja järjestettiin toukokuun lopulla Ruotsissa.
Pudotuspelit
Sijat 5–6
Välierät
Pronssiottelu
Finaali
Antoaneta Stefanova
Antoaneta Andonova Stefanova (s. 19. huhtikuuta 1979 Sofia, Bulgaria) on bulgarialainen shakin suurmestari ja naisten maailmanmestari vuosina 2004–2006. Hän edusti ensimmäisen kerran Bulgariaa naisten shakkiolympialaisissa 1992 ja maan miesten joukkueessa 2000. Vuonna 2002 Stefanova voitti naisten Euroopan mestaruuden ja sai seuraavana vuonna shakin suurmestarin arvon.
Vuonna 2004 Stefanova voitti FIDEn uloslyöntikilpailuna pelatun MM-turnauksen Elistassa, Kalmukiassa, nujertamalla finaalissa venäläisen Jekaterina Kovalevskajan +2 =1 -0. Vuoden 2006 MM-kilpailussa Jekaterinburgissa Stefanova putosi jo alkukierroksilla, kuten myös 2008 Venäjän Naltšikissa pelatussa MM-turnauksessa. Kuitenkin Stefanova voitti vuonna 2008 siihen asti vahvimman naisten shakkiturnauksen North Ural Cupin Krasnoturinskissa, Venäjällä.
Korporativismi
Korporativismi tai korporatismi on yhteiskuntajärjestelmä, jossa lainsäädäntövaltaa käyttävät työnantajaliittojen ja ammattiliittojen muodostamat ammattikunnat eli korporaatiot (kuten metalliala ja tekstiiliala).
Beninin presidentinvaali 2021
Beninin presidentinvaali 2021 järjestettiin 11. huhtikuuta 2021. Vaalissa valittiin Beninin tasavallan presidentti viiden vuoden toimikaudeksi. Istuva presidentti Patrice Talon valittiin jatkokaudelle.
Korporativismi
Korporativismissa on kyse eturyhmien vallasta. Maanviljelijöiden, käsityöläisten, tehtailijoiden, työläisten, asianajajien, lääkäreiden ja papiston ammattijärjestöt ovat itsehallinnollisia elimiä, jotka toimivat jäsentensä ja maan hallituksen välittäjinä. Ammatti ja ryhmän jäsenyys, eivätkä kansalaisuus ja alueellinen edustavuus parlamentissa, määrittävät poliittiset asemat ja poliittiset oikeudet.
Beninin presidentinvaali 2021
Tausta
Vuoden 2016 presidentinvaalin voitti Patrice Talon, joka sai vaalin toisella kierroksella lähes kaksinkertaisen määrän ääniä verrattuna vastustajaansa Lionel Zinsouhun. Zinsou oli maan pääministeri ja Yayi Bonin puolueen Forces Cauris pour un Bénin émergent (FCBE) ehdokas. Beniniä on pidetty aikaisemmin demokratian mallimaana Länsi-Afrikassa.
Korporativismi
Korporativismi pohjautuu keskiajan sääty- ja kiltajärjestelmään. Saksalaiset romantiikan ajan filosofit pitivät korporativismia 1800-luvulla hyvänä keinona korjata teollistumisen ja luokkakonfliktien aiheuttamaa sosiaalista juurettomuutta. Korporativismista ottivat vaikutteita myös katolisen kirkon sosiaalinen liike sekä monet autoritaariset hallinnot Euroopassa ja Etelä-Amerikassa 1920- ja 1930-luvuilla, kuten Mussolinin Italia, Hitlerin Saksa, Francon Espanja, Salazarin Portugali, Dollfussin Itävalta, Pilsudskin Puola, Vargasin Brasilia, Perónin Argentiina ja Callesin Meksiko. Fasistisessa Italiassa sovellettua järjestelmää kutsuttiin korporaatioiden järjestelmäksi, jossa kukin yhtymä toteutti sille yhteiskunnallisessa työnjaossa asetettua tehtävää; näin korporaatiot korvasivat parlamentaarisen demokratian. Toisaalta totalitaristiset, militaristiset ja fasistiset diktatuurit pyrkivät soluttautumaan ja hallitsemaan yhteiskuntaelämän kaikkia lohkoja, mikä on korporativismin vastaista. Tämän vuoksi tutkijat eivät nykyaikana luekaan totalitaristista fasismia korporativismiksi vaan kokonaan omaksi hallintomuodokseen.
Kroatian parlamentissa oli pitkäaikainen korporativistinen perinne, ja sen toisessa kamarissa oli ammattiliittojen ja muiden järjestöjen edustajia.
Nykyaikana hyvinvointivaltioiden yhteiskunnissa on sikäli korporativistisia piirteitä, että voimakkaat liike-elämän järjestöt ja ammattiliitot verkostoituvat ja neuvottelevat valtion kanssa teollisuuden ja sosiaalipolitiikan aloilla.
Beninin presidentinvaali 2021
Poliittinen kriisi
Presidentti Talonin hyväksyntä ja maine kärsivät vakavasti vuoden 2019 parlamenttivaalien jälkeen, jolloin hallitus rajoitti rajusti poliittisten puolueiden vaalikelpoisuutta. Tuolloin vain kaksi hallitusta kannattavaa puoluetta pystyi asettamaan ehdokkaitaan, ja kaikki oppositiopuolueet suljettiin pois vaaleista. Vaaleihin osallistuvat ryhmät Unionin progressiste ja Bloc républicain, olivat vaaleja varten perustettuja hallitusta kannattavia puolueita. Ne voittivat kaikki parlamenttipaikat, eikä millään opposition liikkeellä ollut suoraa edustusta lainsäädäntöasioissa. Oppositiopuolueet vaativat vaalien boikotointia, mikä johti ennätyksellisen matalaan 23 prosentin äänestysaktiivisuuteen, joka oli 65 prosenttia vähemmän verrattuna edellisiin vaaleihin.
Korporativismi
Liberaalit torjuvat korporativismin, sillä he katsovat sen korvaavan yksilöllisen edustuksen, kansalaisvapaudet, vapaan kilpailun ja demokratian kollektivistisilla yhtiöorganisaatioilla politiikan ja talouden kulmakivinä. Sosialistien ja kommunistien mukaan korporativismi edustaa kapitalistista luokkasortoa, joka eliminoi poliittisen vasemmiston ja hallitsee työväkeä kepillä ja porkkanalla.
Beninin presidentinvaali 2021
Poliittinen kriisi
pienoiskuva| Palaneita autoja [[Cotonoussa 1. toukokuuta 2019.]] Oppositio syytti presidenttiä jälleen autoritaarisuudesta ja vaati ääntenlaskennan lopettamista ja uusien vaalien järjestämistä, mutta ilman menestystä. Kaksi päivää vaalien jälkeen Amnesty International julkaisi lausunnon, jossa tuomittiin "poliittisten aktivistien ja toimittajien mielivaltaisten pidätysten aalto ja rauhanomaisten mielenosoitusten tukahduttaminen". Vaaleja leimasi myös äänestyspäivänä täydellinen Internetin sulku, jota oppositio, kansalaisyhteiskunta ja kansainväliset tarkkailijat arvostelivat. Hallituksen sorron tasoa kuvattiin "hälyttäväksi".
Vaalien jälkeisinä päivinä mielenosoittajat ja turvallisuusjoukot ottivat yhteen väkivaltaisesti. Turvallisuusjoukot ampuivat kyynelkaasua ja kovia ammuksia, ja mielenosoittajat polttivat renkaita ja heittivät esineitä. Amnesty International tuomitsi neljän mielenosoittajan kuoleman sekä mielivaltaisten pidätysten jatkamisen, mikä johti erään mielenosoittajan vakavaan loukkaantumiseen. Vahvat turvallisuusosastot sijoitettiin Cotonoun ja Porto-Novon kaduille uuden parlamentin virkaanasettamiseen asti. Erikoisjoukot,mellakka-autot, hätäapujoukot ja tasavaltalaiskaartin yksiköt lähetettiin järjestyksen ylläpitämiseksi.
Valmistautuminen vuoden 2021 vaaliin
Vuoden 2021 vaalin lähestyessä istuvan presidentin on nähty olevan teoriassa ainoa henkilö, joka pystyisi ehdokkaaksi. Vuoden 2019 perustuslain muutoksessa vaaditaan, että ehdokkaiden on saatava kymmenen prosentin kannatus parlamentin jäseniltä ja pormestareilta (noin 16 "sponsoria"). Asianomaisista vaalivirkailijoista160 (83 parlamentin jäsentä ja 77 pormestaria) kuuluu kuitenkin hallitusta suosiviin puolueisiin. Vain kuusi pormestaria, jotka kuuluvat Forces Cauris pour un Bénin émergentiin muodostaa opposition, eikä puolueella ole jäsentä parlamentissa.
Presidentti Talon lupasi "tehdä kaikkensa" järjestääkseen osallistavan, avoimen äänestyslistan vastustajilleen nimityksen saamiseksi. Tätä oppositiopuolueet pitivät presidentin tapana poimia suosikkinsa haastajistaan. Cauris-puolue sekä Demokraatit (entisen presidentin Yayi Bonin kannattajien perustama uusi puolue) pelkäävät, että presidentti Talon nimittää heidät Troijan hevosiksi.
Protestit
Vaaliviikolla, maanantaina 5.4. ja tiistaina presidentti Talonin vastustajat osoittivat mieltä useissa Beninin kaupungeissa. Sosiaalisessa mediassa postattiin kuvia mielenosoituksista Parakoun keskustassa ja kolmessa muussa akaupungissa. Cotonoussa sadat ihmiset marssivat, polttivat autonrenkaita ja pystyttivät barrikadeja Reutersin silminnäkijän mukaan. Siellä suurin osa protestoijien joukoista hajotettiin tiistaina ja sotilasajoneuvot vartioivat kaduilla.
Vaalijärjestelmä
Beninin presidentti valitaan kahden kierroksen järjestelmällä viiden vuoden toimikaudeksi, joka voidaan uusia kerran. Jos kukaan ehdokas ei saa enemmistöä äänistä ensimmäisellä kierroksella, kaksi parasta ehdokasta kilpailevat toisella kierroksella, joka järjestetään viidentoista päivän kuluessa ensimmäisestä kierroksesta. Marraskuussa 2019 hyväksytyn perustuslain muutoksen jälkeen jokaisen presidenttiehdokkaan on osallistuttava vaaliin varapresidenttiehdokkaan kanssa. Tällä ehdokkaalla on myös viiden vuoden toimikausi, ja hänen tehtävänään on täyttää presidentin toimi syytteeseenpanon tai muun esteen sattuessa.
Presidenttiehdokkaiden on oltava Beninin kansalaisia joko syntyjään tai asuneina Beninissä viimeisten kymmenen vuoden ajan. Heillä on oltava "hyvä luonne ja rehellisyys", heillä on oltava kaikki kansalais- ja poliittiset oikeudet ja heidän on oltava 40-70 -vuotiaita. Heidän on alistuttava kolmen perustuslakituomioistuimen vannoman lääkärin fyysiseen ja henkiseen tarkastukseen. Vuoden 2019 perustuslain muutos edellyttää myös, että ehdokkalla on vähintään 10 prosentin parlamentin jäsenten ja pormestareiden tuki, joka on noin 16 virkamiestä.
Ehdokkaat
Ehdokkaiden oli hankittava tarvittavat nimitykset ja ilmoitettava ehdokkuutensa helmikuun 4. päivään mennessä. Ehdokkaiksi ilmoittautui kaksikymmentä ihmistä, mukaan lukien nykyinen presidentti Patrice Talon.
Oikeustieteen professori Frédéric Joël Aïvo ilmoitti ensimmäisenä ehdokkuudestaan. Useat oppositiojohtajat ja Beninin Vihreät tukivat Aïvoa. Presidentti Talon ilmoitti aikomuksestaan toimia uudella toimikaudella 15. tammikuuta 2021, jolloin hän rikkoi vuonna 2016 antamansa lupauksen istua yhden toimikauden ajan. Seuraavalla viikolla Talon paljasti ehdokkaansa varapresidentiksi, joka on parlamentin varapuheenjohtaja Mariam Chabi Talata. Valinta oli yllätys tarkkailijoille, koska Zime ei ollut hallitusta kannattavien puolueiden esittämien nimien joukossa. Presidentti valitsi vaihtoehdon, koska osapuolet eivät päässeet sopimukseen ehdokkaastaan. Jos Zime valitaan, hän olisi Beninin ensimmäinen naisvarapresidentti.
Tulokset
Autonomisen kansallisen vaalilautakunnan (CENA) väliaikainen tulos julkaistiin 13. huhtikuuta, jonka mukaan presidentti Patrice Talon voitti vaalin saaden 86,37 prosenttia äänistä. Perustuslakituomioistuin vahvistaa lopullisen tuloksen 20. huhtikuuta 2021.
Falsetti
Joidenkin teorioiden mukaan falsettilaulussa vain äänihuulien kalvomaiset reunat värähtelevät kun tavallisessa laulussa värähtelyyn osallistuvat äänihuulet kokonaisuudessaan. Nuorilla miehillä falsetti on yleinen äänenmurroksen aikana, jolloin ääni usein särkyy hetkellisesti tavallista korkeammaksi.
Taidemusiikissa falsettia on käytetty kauan ja termi tunnettiin jo 1500-luvun Italiassa. 1600-luvulla italialaisissa kuoroissa miehet lauloivat altto-osat falsetilla kun taas sopraano-osat esittivät kastraattilaulajat. Pohjois-Euroopassa falsettilaulajat ja poikasopraanot esiintyivät 1700-luvulle asti kunnes naiset saivat esiintyä protestanttisissa kirkoissa. Sekä miehet että naiset kykenevät laulamaan falsetilla. Falsetti kuitenkin tunnetaan miesten laulutekniikkana, sillä naiset kykenevät saavuttamaan korkeat sävelet myös ilman falsettia. Kontrasti miehen modaalirekisterin ja falsetin välillä on myös suurempi kuin naisilla.
Puheessa falsettia voi esiintyä intonaation korkeimmissa kohdissa tai elävöityskeinona. Pohjois-Euroopassa miehet eivät juurikaan käytä falsettia, mutta Etelä-Euroopassa se on yleistä. Matkiessaan naisen puhetta mies käyttää usein falsettia.
Viuhkasiivet
Viuhkasiivet (Lophorina) on paratiisilintujen heimoon kuuluva varpuslintusuku. Viuhkasiipien sukuun kuuluu BirdLifen mukaan 5 lajia.
Falsetti
Jodlaus on laulumuoto, jossa lauletaan pitkällä henkäisyllä, vaihdellen nopeasti ja jatkuvasti modaalirekisteristä falsettirekisteriin ja falsettirekisteristä modaalirekisteriin.
Alton äänialassa, yleensä falsetilla, laulavaa miesääntä nimitetään kontratenoriksi. Nykyisin nämä korvaavat vanhoissa teoksissa usein kastraattilaulajan osan.
Populaarimusiikissa on ollut runsaasti falsettia käyttäviä laulajia. Usein falsettia on käytetty vain laulumelodian korkeimpien sävelten kohdalla eikä kokonaisvaltaisesti. Yleisimmin falsettia käytetään barbershop-musiikissa ja jodlauksessa. Jotkut metallilaulajat, kuten David Byron ja tanskalainen King Diamond, ovat kehittäneet laulutyyliä, jossa falsetilla on hyvin keskeinen osa. Australiasta kotoisin ollut The Bee Gees -yhtye ja Frankie Valli tunnetaan myös falsettilaulustaan. Isossa-Britanniassa yksi tunnetuimmista falsettiäänen käyttäjistä on Muse-yhtyeen laulaja Matthew Bellamy. Suomessa Mikko Alatalo ja Pasi Hyökki on tunnettu falsettiäänen käytöstään.
Marcel Sabitzer
Seurajoukkueura
Sabitzer pelasi kaudella 2010–2011 Admira Wackerissa kahdeksan ottelua, joissa teki kaksi maalia seuran noustessa 2. Ligasta Itävallan Bundesliigaan. Seuraavan puolentoista kauden aikana hän pelasi 37 maan pääsarjaottelua, joissa teki kahdeksan ja syötti kuusi maalia. Hän debytoi myös Eurooppa-liigan karsinnoissa. Hän siirtyi Rapid Wieniin 350 000 euron siirtosummalla tammikuussa 2013. Hän pelasi puolentoista vuoden aikana 45 Itävallan Bundesliigan ottelua, joissa teki kymmenen maalia ja antoi seitsemän maalisyöttöä. Eurooppa-liigan kahdeksassa ottelussa hän viimeisteli kaksi maalia ja alusti yhden.
Sabitzer siirtyi 2 miljoonan euron siirtosummalla Saksan kakkosliigassa pelanneeseen RB Leipzigiin kesällä 2014. Seuraavan kauden hän pelasi kuitenkin lainasopimuksella Red Bull Salzburgissa, jossa voitti Itävallan liiga- ja cupmestaruuden. Liigassa hän pelasi 33 ottelua, joissa teki 19 ja syötti 16 maalia. Cupissa hän oli paras maalintekijä viimeisteltyään kuudessa ottelussa seitsemän maalia. Eurooppa-liigan kahdeksassa pelissä hän teki yhden maalin. Hän debytoi myös Mestarien liigan karsinnoissa neljän ottelun verran.
Sabitzer pelasi Saksan 2. Bundesliigassa kaudella 2015–2016 kaikkiaan 32 ottelua ja teki kahdeksan maalia. Seuraavasta kaudesta lähtien hän pelasi Leipzigissa Bundesliigassa elokuuhun 2021 mennessä 145 ottelua, joissa hän viimeisteli 32 maalia ja antoi 27 maalisyöttöä. Mestarien liigassa hän on teki 21 ottelussa neljä ja syötti seitsemän maalia. Eurooppa-liigassa hän pelasi kymmenen ottelua. Hän toimi RB Leipzigin kapteenina tammikuusta 2020 alkaen.
Sabitzer siirtyi Bayern Müncheniin elokuussa 2021. Hän pelasi tammikuun 2023 loppuun mennessä Bundesliigassa 40 ottelua, joissa teki ja syötti kaksi maalia. Mestarien liigassa hän pelasi 11 ottelua. Hän voitti Saksan-mestaruuden ja DFL-Supercupin 2022.
Sabitzer siirtyi loppukauden käsittävällä lainasiirrolla Englannin Valioliigan Manchester Unitediin tammikuun 2023 lopussa, ja pelasi 11 valioliigaottelua. Eurooppa-liigan kolmessa ottelussa hän teki kaksi maalia. Unitedin voittamassa Englannin liigacupissa hän pelasi loppuottelussa 20 minuuttia.
Kesällä 2023 Sabitzer siirtyi Bayern Münchenistä Borussia Dortmundiin 19 miljoonan euron siirtosummalla.
Maajoukkueura
Sabitzer pelasi Itävallan 16–21-vuotiaiden maajoukkueissa yhteensä 29 ottelua. Itävallan maajoukkueessa hän on pelannut 23. kesäkuuta 2023 mennessä 71 maaottelua sekä tehnyt niissä 14 ja syöttänyt 12 maalia. EM-kilpailuissa 2016 hän pelasi Itävallan kaikissa kolmessa ottelussa ja avauskokoonpanossa niistä kahdessa. Kesällä 2021 pelattujen EM-kilpailujen ensimmäisessä alkulohko-ottelussa Pohjois-Makedoniaa vastaan hän syötti joukkueensa avausmaalin. Hän pelasi turnauksessa täyden ajan Itävallan kaikissa neljässä ottelussa. Hän on pelannut 15 MM-karsintaottelua, joissa hän on tehnyt neljä maalia sekä 19 EM-karsintaottelua, joissa on viimeistellyt viisi ja syöttänyt seitsemän maalia.
Huomionosoituksia
Sabitzer valittiin Itävallan vuoden jalkapalloilijaksi 2017.
Saavutukset
Päivitetty 28. toukokuuta 2023.
Yksilönä
Bayern München
Red Bull Salzburg
Wilson Kirwa
Wilson Kipchumba Kirwa (s. 28. joulukuuta 1974 Eldoret, Kenia) on suomenkenialainen keskimatkojen juoksija, kirjailija ja satusetä. Urheilijana hän edustaa Lahden Ahkeraa ja on ainut mies, joka on voittanut samoissa SM-kisoissa 400, 800 ja 1 500 metrin juoksun. Sen lisäksi hänellä on useita Suomen mestaruuksia viestijuoksussa. Wilson Kirwa on edustanut Suomea EM- ja MM-kilpailuissa ja osallistunut useisiin Grand Prix -kilpailuihin Euroopassa. Vuonna 2008 hänet valittiin vuoden positiivisimmaksi suomalaiseksi. Urheilijana hänen valmentajanaan on toiminut kokenut fysiikkavalmentaja Juhani Hirvonen.
Elämä
Kirwa on julkaissut satukirjat Amani-aasi ja sisäinen kauneus ja Amani-aasi ja kuuluisa krokotiili, joissa hän on muokannut lapsuudessa kuulemiaan tarinoita suomalaisille sopivaan muotoon. Hän on vieraillut paljon kouluissa kertomassa afrikkalaisia satuja pienimmille oppilaille. Vanhemmille koululaisille hän kertoo Suomeen tulemisesta ja sopeutumisesta. Wilson Kirwa on sunnuntain Aamulehden kolumnisti.
Vuoden 2008 kunnallisvaaleissa Wilson Kirwa valittiin Lahden kaupunginvaltuustoon Kansallisen Kokoomuksen listalta. Hän sai 315 ääntä. Hän oli myös ehdolla vuoden 2011 eduskuntavaaleissa. Tuolloin hän keräsi kaikkiaan 706 ääntä eikä tullut valituksi.
Kirwa kilpaili Tanssii tähtien kanssa -ohjelmassa vuoden 2009 tuotantokaudella tanssiparinaan Susa Matson. Wilson Kirwa toimi Lahden seudullisen ympäristöviikon suojelijana 2009.
Vuonna 2016 Kirwa ryhtyi tuomaan Suomeen kenialaista arabiankahvia brändillä "Wilson Coffee".
Wilsonin syntymäajaksi on merkitty passiin 28.12.1974, mutta oikeaa syntymäaikaa ei tiedetä. Kun Wilson kysyi syntymäpäiväänsä, lukutaidoton äiti vastasi: "Päivä oli aamulla aurinkoinen mutta muuttui sateiseksi iltaa kohti."
Saavutuksia
200px|thumb|Wilson Kirwa esitelmöimässä.
Brabham
Motor Racing Developments Ltd., paremmin tunnettu nimellä Brabham, oli kilpa-auto- ja Formula 1 -talli.
Brabhamin perusti vuonna 1960 kaksi australialaista: kilpa-ajaja sekä F1-maailmanmestari Jack Brabham ja suunnittelija Ron Tauranac. Talli voitti neljä henkilökohtaista ja kaksi valmistajien mestaruutta 30-vuotisen historiansa aikana. Jack Brabhamin vuoden 1966 F1-mestaruus on yhä ainoa mestaruus, jonka on voittanut kuljettaja, jonka talli on kantanut kyseisen henkilön nimeä. Jack Brabham voitti tuon mestaruutensa 40-vuotiaana. Talli perustettiin Iso-Britanniassa ja se ajoi Iso-Britannian lisenssillä, vaikka sen henkilökunta oli lähes täysin australialainen ja uusiseelantilainen.
Brabham valmisti kilpa-autoja yli 500 kappaletta vuoteen 1970 mennessä. Brabhamin autot voittivat F1-mestaruuksien lisäksi mestaruuden Formula 2:ssa ja Formula 3:ssa. 1970- ja 1980-luvulla Bernie Ecclestonen omistuksessa talli toi Formula 1:een uusia keksintöjä kuten hiilikuitujarrut. 1980-luvulla tallin kuljettaja Nelson Piquet voitti kaksi mestaruutta. Jälkimmäinen mestaruus voitettiin ensimmäistä kertaa turboahdetulla moottorilla.
Formula 1 -tulokset
thumb|right|250px|Brabhamin kausien 1979–1981 auto BT49D.
Brabham Highperformance Exhaust Systems
Jack Brabhamin yritys valmisti 1960-luvun lopulla tehopakoputkia autoihin.
Grand Turk
Grand Turk on Turks- ja Caicossaarten pääsaari. Grand Turk ei ole territorion suurin saari, mutta territorion pääkaupunki Cockburn Town sijaitsee saarella. Asukasluvultaan saari on territorion toiseksi suurin.
Englantilaiset suolankerääjät Bermudalta muuttivat Grand Turkille vuonna 1681. Cockburn Townista tuli territorion pääkaupunki vuonna 1766. Vuonna 2006 saaren eteläosaan perustettiin satama ristelyaluksille ja saaresta on tullut tärkeä paikka Karibianmeren risteilyille.
Rothåf
Rothåf on ruotsalainen aatelissuku. Sen perustaja oli piispa Isaacus Rothoviuksen poika Jonas Rothovius. Jonas, s. 1.10.1629, opiskeli ensin Turun akatemiassa sen perustamisesta lähtien. Hänen yksityisopettajansa oli maisteri Enevaldus Svenonius, jonka kanssa hän siirtyi 1648 jatkamaan opintojaan Uppsalan yliopistoon. Isä ilmeisesti toivoi pojasta pappia, mutta hänestä tuli juristi, 1668 asessori Svean hovioikeuteen ja 1674 revisiosihteeri. Jonas Rothovius aateloitiin 30.9.1675 Rothåf-nimisenä, ja hän kuoli Tukholmassa 29.7.1676
Edward F. Noyes
thumb|Edward F. Noyes Edward Follansbee Noyes (3. lokakuuta 1832 Haverhill – 4. syyskuuta 1890) oli yhdysvaltalainen republikaanipoliitikko.
Noyes osallistui Yhdysvaltain sisällissotaan pohjoisvaltioitten armeijassa. Hän toimi Ohion kuvernöörinä vuosina 1872–1874 ja presidentti Rutherford B. Hayesin suurlähettiläänä Ranskaan vuosina 1877–1881.
Ted Lindsay
Robert Blake Theodore ”Ted” Lindsay (29. heinäkuuta 1925 Renfrew, Ontario, Kanada – 4. maaliskuuta 2019 Oakland, Michigan, Yhdysvallat ) oli kanadalainen jääkiekkoilija, pelipaikaltaan hyökkääjä. Lindsayn NHL-seurat olivat Detroit Red Wings ja Chicago Black Hawks. Aktiiviaikanaan hän vaikutti voimakkaasti NHL:n pelaajayhdistyksen perustamiseen. Lindsay voitti Stanley Cupin neljästi.
Pelaamissaan 1 201 ottelussa Ted Lindsay teki 426 maalia ja antoi 521 syöttöä.
Lindsayn mukaan on nimetty pelaajien valitsemalle kauden parhaalle pelaajalle jaettava Ted Lindsay Award.
Frans Rasmussen
Frans Rasmussen (1944 Aalborg Tanska – 2. lokakuuta 2020 ) oli tanskalainen kapellimestari ja pedagogi. Hän toimi Tanskan kuninkaallisen musiikkikorkeakoulun orkesterinjohdon professorina syksyyn 2005 asti. Hän oli EBUn vuoden 1986 kapellimestariehdokas. Vuodesta 1988 hän oli tiiviissä yhteistyössä säveltäjä György Ligetin kanssa.
Milow
Jonathan ”Milow” Vandenbroeck (s. 14. heinäkuuta 1981, Borgerhout, Belgia) on belgialainen laulaja-lauluntekijä.
Elämä
Milow osallistui vuonna 2004 Humo's Rock Rally -kilpailuun, jääden niukasti kolmen parhaan ulkopuolelle.
Vuonna 2006 Milow tuotti esikoisalbuminsa The Bigger Picture yhdessä Nigel Powellin kanssa. Albumin ensimmäistä singleä One Of It -kappaletta soitettiin usein Studio Brussel -radiokanavalla. Toinen single You Don't Know saavutti sijan 3 Ultratop 50 -listalla ja se oli 49# eniten myyty single Saksassa vuonna 2009.
Milow teki maailmanennätyksen esiintyessään 50 kaivostyöntekijälle 1430 metriä meren pinnan alapuolella Pyhäsalmen kaivoksessa.
Geena Davis
Virginia Elizabeth ”Geena” Davis (s. 21. tammikuuta 1956 Wareham, Massachusetts) on yhdysvaltalainen näyttelijä. Hän voitti parhaan naissivuosan Oscarin roolisuorituksestaan elokuvassa Yksinäinen matkailija (1988). Hän on näytellyt muun muassa elokuvissa Thelma ja Louise (1991), Speechless (1994), Kurkunleikkaajien saari (1995), The Long Kiss Goodnight (1996) ja Stuart Little – pieni suuri hiiri (1999).
Vuosina 2005–2006 Davis esitti Yhdysvaltain ensimmäistä naispresidenttiä televisiosarjassa Rouva presidentti (Commander in Chief). Hän sai roolistaan Golden Globe -patsaan. Suomessa sarjaa esitti Nelonen talvella 2006.
Yksityiselämä
Davis oli lukioaikanaan vaihto-oppilaana Sandvikenissa Ruotsissa ja hän osaa puhua ruotsia sujuvasti.
Davis on ollut naimisissa neljä kertaa. Hänen kolmas aviomiehensä oli suomalainen elokuvaohjaaja Renny Harlin. Pariskunta oli naimisissa vuodet 1993–1998. Davis oli naimisissa vuosina 2001–2017 iranilaisen neurokirurgi Reza Jarrahy'n kanssa ja heillä on vuonna 2002 syntynyt tytär ja vuonna 2004 syntyneet kaksospojat. Esikoisensa hän synnytti vasta 46-vuotiaana. Davis itse asiassa kiistää koskaan avioituneensa virallisesti Jarrahyn kanssa.
Live service
Live service tarkoittaa videopeleissä esiintyvää vaihtuvaa sisältöä, johon liittyy bonuksia päivittäiseen sisäänkirjautumiseen. Palvelun ajatuksena on saada pelaajat pysymään pelaajina, jolloin nämä käyttävät enemmän rahaa mikromaksuihin. Pelaaja kannustetaan mikromaksuihin myös rajoitetun aikaa saatavilla olevilla esineillä, joka aiheuttaa pelkoa paitsi jäämisestä.
Elävä sisältö ei tarkoita että peli olisi erityisen hauska tai nautittava vaan pelaaja pyritään pitämään pelissä jatkuvasta pelaamisesta annettavilla bonuksilla. Tavoite pitää pelaajat pelissä myös tarkoittaa että peliä on pelattava hyvin pitkään jotta siinä etenee merkittävästi. Tyypillisesti peleissä on sisältöpäivityksiä ja pelin sisäisiä tapahtumia.
Merkittävät indikaattorit pelin menestykselle ovat pelaajien säilyttäminen ja näiden mukanaolo.
Tyyppi on yleistynyt Destinyn menestyksen myötä ja muita lajityypin pelejä ovat Fortnite ja Warframe.
Tyyppiä on kritisoitu jatkuvasta crunch time -tilasta vaadittujen toistuvien päivityksien toteuttamiseksi.
Gardabanin piirikunta
Gardabanin piirikunta on piirikunta Kvemo Kartlin hallintoalueella Georgiassa. Piirikunnassa on noin 116 400 asukasta (vuonna 2006) ja sen pinta-ala on 1 304 neliökilometriä. Piirikunnan asukkaista noin 53 prosenttia on georgialaisia ja 44 prosenttia azereita. Sen keskus on Gardabanin kaupunki.
Gardabanin piirikunta rajautuu Tbilisin ja Rustavin kaupunkeihin, idässä Sagaredžon, pohjoisessa Mtskhetan, lännessä Tetri tsqaron ja Marneulin piirikuntiin sekä etelässä Azerbaidžaniin. Sen pohjoiset alueet ovat vuoristoisia, eteläiset taas alavampaa aluetta; Gardabanin korkeimmat vuoret ovat yli 1400 metriin kohoavat Sanišno ja Udzo. Mtkvari-joki virtaa piirikunnan halki.
Gardabanin merkittävin teollisuudenala on energiantuotanto: vuonna 1963 rakennettu Gardabanin voimala on Etelä-Kaukasuksen suurin. Muita teollisuudenaloja ovat elintarvikkeiden ja rakennusaineiden tuotanto. Piirikunnan nähtävyyksiin kuuluvat Martkopin luostari 500-luvulta, Betanian luostari 1100–1200-luvuilta ja useat linnoitukset.
Tervaliha
Tervaliha eli DFD-liha on nimitys, jota käytetään pääasiassa naudanlihasta silloin, kun se on tummaa ja heikosti säilyvää, usein myös epämiellyttävän makuista. Termi DFD-liha tulee englanninkielisistä sanoista dark (tumma), firm (kiinteä) ja dry (kuiva). Tervalihaa esiintyy myös poron- ja hirvenlihassa. Liha, jonka pH-arvo on vuorokausi teurastuksen jälkeen 6,0 tai suurempi luokitellaan tervalihaksi.
Tervalihan syntyyn vaikuttaa voimakkaasti eläimen ennen teurastusta kokema pitkäaikainen stressi, joka laskee lihasten glykogeenipitoisuutta, sekä stressin aiheuttama adrenaliinin ja noradrenaliinin voimakas eritys, joka muuttaa lihassolujen aineenvaihdunnan anaerobiseksi jo ennen teurastusta.
Elävän lihaksen pH on noin 7,0–7,2. Teurastuksen jälkeen lihassolujen pyrkimys säilyttää sisäinen ATP-pitoisuutensa tasolla 8–10 µmol/g aiheuttaa sen, että solut alkavat käyttää glykogeeniä energiantuotantoon. Koska verenkierto on teurastuksen jälkeen loppunut, solut eivät voi tuottaa energiaa aerobisesti. Siksi ne käyttävät glykogeeniä hajottaen sen laktaatiksi. Normaalisti tämä aiheuttaa lihassa sen pH:n laskun tasolle 5,5, joka on siis normaalin tuoreen lihan pH-arvo. Stressaantuneen eläimen lihassolut ovat jo ennen teurastusta käyttäneet glykogeenin loppuun, joten reaktio ei saa tarvitsemaansa "polttoainetta" ja lihan pH jää tasolle 6,0–6,4. Korkea pH vaikuttaa paitsi lihan epänormaaliin väriin, myös säilyvyyteen.
Lihan normaalia korkeampi pH-arvo mahdollistaa useampien bakteerien kasvamisen ja lisääntymisen. Koska lihassa ei ole itsessään kovin runsaasti hiilihydraatteja ja tervalihassa glykogeenikin on käytetty, käyttävät bakteerit energianlähteenään proteiineja ja aminohappoja. Tämä johtaa nopeasti virhehajuihin ja -makuihin.
Valvonnasta huolimatta tervalihaa pääsee toisinaan markkinoille asti. Lihateollisuudessa ja lihan kaupassa tervaliha ja tervalihainen tuote luokitellaan virheelliseksi elintarvikkeeksi, jonka voi palauttaa.
Tor Borg
Tor Borg oli suomalainen liikemies, jonka koira Jackie aiheutti kummallisen välikohtauksen 1941 natsi-Saksan kanssa. Koira näytti tekevän Hitler-tervehdyksen 'hitler'-sanan kuullessaan. Saksan ulkoministeriö käytti paljon aikaa selvittääkseen asiaa ja tutkiakseen, voisiko Tor Borgin asettaa syytteeseen Hitlerin halventamisesta tai voisiko Tor Borgin liiketoimia Saksan kanssa boikotoida. Borg kiisti kouluttaneensa koiran natsitervehdyksen tekoon. Lopulta Saksa luovutti selvittelyn.
Borgin yhtiö oli Tampereen Rohdoskauppa Oy, jonka nimi oli myöhemmin Tamro. Se osti tavaraa ainakin IG Farben -yhtiöltä Saksasta.
Borg kuoli vuonna 1959, 60 vuoden ikäisenä. Koira Jackie kuoli luonnollisesti.
Samola
Samola oli kylä entisessä Viipurin maalaiskunnassa Suomen Neuvostoliitolle luovuttamalla alueella. Nykyisin alue kuuluu Venäjän Leningradin alueen Viipurin piiriin, mutta alueella on vain vähän asutusta eikä sillä ole venäläistä asutusnimeä.
Samola sijaitsi Viipurin maalaiskunnan eteläosassa Viipurinlahden itärannalla, osittain Lihaniemellä. Manneralueen lisäksi kylään kuului Viipurinlahden saaria, joista suurimmat ovat Lasisaari ja Kuhaluoto. Kylä rajoittui etelässä Johannekseen ja Viipurin ulkosatama-alueeseen Uuraaseen. Maalaiskunnan puolella naapurikyliä olivat Lihaniemi, Yläsommee, Rikkola ja Savolainen. Kylän keskusta sijaitsi Lihaniemen tyvessä Viipurinlahden rannalla. Aivan kylän itäisimmän osan kautta kulki Viipuri–Koivisto-rata ja kantatie 64 Viipurista Koivistolle.
Pelopidas
Pelopidas kuului merkittävään thebalaiseen aristokraattiperheeseen. Vuonna 384 eaa. hän palveli sotilaana thebalaisessa armeijassa, joka lähetettiin Mantineian taisteluun. Pelopidas haavoittui pahasti, mutta Epameinondas pelasti hänen henkensä. Pelopidas pakeni Ateenaan sen jälkeen kun spartalaiset valtasivat Theban linnoituksen ja karkottivat Spartaa vastustaneet thebalaiset vuonna 383 eaa.
Samana vuonna Pelopidas valittiin boiotarkiksi. Pelopidaan ja Epameinondaan johtamat thebalaiset voittivat spartalaiset Tegyran taistelussa vuonna 376 eaa. ja Leuktran taistelussa vuonna 371 eaa..
Vuonna 369 eaa. Peolopidas lähetettiin Thessaliaan, jonka asukkaat olivat pyytäneet apua Ferain tyrannia Aleksanteria vastaan. Pelopidas kukisti Aleksanterin ja jatkoi sotaretkeään Makedoniaan, jossa hän sekaantui maan sisäisiin asioihin. Hän sai muun muassa panttivankina mukaansa kuninkaan veljen Filippos II:n.
Seuraavana vuonna Pelopidas lähetettiin jälleen Makedoniaan, mutta Ferain Aleksanteri otti hänet paluumatkalla vangiksi. Thebalaiset lähettivät retkikunnan vapauttamaan Pelopidasta.
Kalervo Kulmala
Kalervo Olavi Kulmala (s. 1. joulukuuta 1947 Helsinki) on suomalainen käyrätorvitaiteilija ja kapellimestari. Hän oli Sibelius-Akatemiassa puhallinmusiikin lehtorina ja opetti puhallinorkesterinjohtoa.
Kulmala on toiminut myös Puolustusvoimien sotilaskapellimestarikurssin puhallinorkesterinjohdon pääkouluttajana ja opettajana sekä Suomessa että muissa maissa. Hän on soittanut soolokäyrätorvea Radion sinfoniaorkesterissa ja toiminut kapellimestarina Kouvolan ja Vaasan kaupunginorkesterissa. Kulmala toimii Viron valtiollisen sinfoniaorkesterin soolokäyrätorvensoittajana ja käyrätorvensoiton professorina Viron musiikkiakatemiassa, EMTA-ssa, dosenttina Gustav-Mahler-nuoriso-orkesterissa vuodesta 1996 ja Simón Bolívar orkesterissa Venezuelassa vuosina 2000–2007 ja uudestaan vuodesta 2018.
Jennifer White
Jennifer White (s. 7. helmikuuta 1988 Agoura Hills, Kalifornia, Yhdysvallat) on yhdysvaltalainen pornonäyttelijä. Hän on toiminut myös Penthousen mallina.
Complex sivusto listasi Whiten vuoden 2011 kuudenneksi kuumimmaksi pornonäyttelijäksi.
Ura
White sai idean työskennellä pornoalalla työskennellessään rusketussalongissa. Useat asiakkaat olivat pornonäyttelijöitä ja White kiinnostui heidän myötä alasta ollessaan samalla veloissa opiskelun johdosta. Hän huomasi myöhemmin Metro Talent yhtiön mainoksen, joka etsi uusia naisia heidän alalleen. Pian White haastattelun päätteeksi aloitti elokuvissa esiintymisen tammikuussa 2009 opiskellessaan samaan aikaan kosmetologiaa. Esiintymisnimeä keksiessään hän halusi sen kuulostavan oikealta nimeltä ja koska hän itse näyttää naapurin tytöltä. Jennifer nimen hän keksi ystäviensä kanssa, jotka pitivät kaikkia tavallisia tyttöjä Jenniferin näköisinä. Sukunimen White hän puolestaan keksi suosikki Disneyn prinsessasta Lumikista.
White huomioitiin heti toisena vuotenaan AVN-ehdokkuudella parhaasta uudesta tähdestä. 2011 hän esitti Betty Rossia, Bruce Bannerin kiinnostuksen kohdetta elokuvassa Captain America XXX: An Extreme Comixxx Parody. 2012 White huomioitiin myös vuoden 2010 elokuvan Sloppy Head 3 parhaasta oraaliseksikohdasta. Lisäksi hänet huomioitiin parhaasta POV seksikohtauksesta elokuvasta Jerkoff Material 6. White oli 2013 ehdolla kahdessa eri AVN luokassa. Parhaasta anaalikohtauksesta Star Wars XXX: A Porn Parodyssa, jossa hän esitti naispuolista tuskenia, sekä parhaasta kolmen kimpasta elokuvassa Farm Girls Gone Bad. White huomioitiin 2014 AVN-gaalassa nyt neljässä eri luokassa. Elokuvasta Stripper hän oli ehdolla parhaaksi näyttelijäksi. Sitä vastoin elokuvasta Party with Rikki Six White oli ehdolla parhaasta ryhmäseksikohtauksesta.
Siviilissä
White seuraa vapaa-ajallaan elokuvia ja televisiosarjoja, joista hän on maininnut suosikikseen Pulp Fiction, Game of Thrones, Boardwalk Empire ja True Blood.
Gilboa
pienoiskuva|Gilboa. Gilboa (, arab. Džebel Fuqûca) on vuori Länsirannan pohjoisrajalla Jisreelin tasangon kaakkoisosassa. Sen korkeus on noin 508 metriä merenpinnasta.
Vanhan Testamentin mukaan Saul teki itsemurhan Gilboan vuorella taistelussa filistealaisia vastaan, jossa myös hänen kolme poikaansa kaatui. Daavid sepitti tapahtuman johdosta itkuvirtensä (1 Sam. 31; 2 Sam. 1).
Aiheesta muualla
32.43389°N, 35.41444°W
Khoit
thumb|Khoi Khoit tai khoikhoit eli hottentotit ovat pääosin Etelä-Afrikassa, Botswanassa ja Namibiassa elävä kansa, joka sanien kanssa muodostaa khoisan-ryhmän. Khoisanit ovat eteläisen Afrikan alkuperäisihmisiä, ja eläneet tiettävästi aiemmin huomattavasti laajemmalla alueella, mutta tulleet myöhemmin bantuheimojen syrjäyttämiksi. Nykyisin khoita elää Etelä-Afrikassa noin 2 400, Namibiassa noin 3 400 ja Botswanassa 1 900. Heistä noin 150 Etelä-Afrikassa, Namibiassa noin 1 700 ja Botswanassa noin 100 elää vielä perinteisen kulttuurin ja tapojensa mukaista elämää.
Kansaan aiemmin viitannut hollantilaisperäinen nimitys hottentotti merkitsi ’hikottelijaa’ tai ’änkyttäjää’, mutta nykyisin asiateksteissä käytetään kansan omakielisiä nimityksiä. Useiden lähteiden mukaan sanaa hottentotti pidetään nykyisin vanhentuneena ja halventavana. ”Hikottelija” viittaa khoiden omaan naksausäänteitä sisältävään kieleen. Nimitys khoi tulee heimon omasta kielestä ja merkitsee ’oikeita ihmisiä’.
Khoiden uskonnossa Kuulla on erityinen merkitys. Sekä uusi- että täysikuu ovat tärkeitä saderiittien toimittamisaikoja. Kuuta on pidetty taivaaseen, maahan ja erityisesti sateeseen liittyvän jumaluuden fyysisenä manifestaationa.
Khoit ovat hyvin lyhyitä, keskipituudeltaan noin 1,5 metriä. Iho on väriltään kellertävänruskea, ruumiinrakenne hoikka, hiukset ovat mustat. Naisille tyypillinen piirre on niin sanotut rasvapakarat eli steatopygia.
Hottentotit tulivat yleiseen tietoisuuteen 1960-luvun alussa Hottentottilaulu-nimisen lastenlaulun ansiosta, jonka Maikki Länsiö ja Esa Saario levyttivät vuonna 1961. Laulu on alun perin norjalainen, ja sen suomenkieliset sanat ovat Jukka Virtasen käsialaa.
Frank Forde
Francis Michael ”Frank” Forde (18. heinäkuuta 1890 – 28. tammikuuta 1983) oli australialainen työväenpuolueen poliitikko. Hän toimi eri ministerin tehtävissä 1930- ja 1940-luvuilla, sekä maan pääministerinä kahdeksan päivän ajan heinäkuussa 1945. Hänen pääministerikautensa on Australian historian lyhyin.
Forde syntyi Mitchellissä Queenslandissa kuusilapsisen perheen toiseksi vanhemmaksi lapseksi. Hänen vanhempansa olivat John Forde ja Ellen Quirk, jotka olivat molemmat irlantilaista syntyperää.
Nuoruudessaan Forde toimi opettajana ja rautatietyöläisenä. Hän päätyi työnsä vuoksi vuonna 1914 Rockhamptoniin, missä hän vaikutti useissa järjestöissä. Hänet valittiin vuonna 1917 Australian parlamenttiin Rockhamptonista sen nuorimpana jäsenenä. Joulukuussa 1922 hänet valittiin parlamenttiin Capricornian vaalipiiristä. Hän säilytti tämän paikkansa vuoteen 1946 asti.
John Curtin kuoli heinäkuussa 1945, jolloin varapääministerin tehtävässä olleesta Fordesta tuli pääministeri. Hän ei pysynyt pääministerinä kauaa, sillä hän hävisi työväenpuolueen puheenjohtajavaalin karismaattisemmalle Ben Chifleylle. Hän toimi tämän jälkeen vielä Australian puolustusministerinä elokuusta marraskuuhun 1946 sekä Australian Kanadan-suurlähettiläänä vuodesta 1946 vuoteen 1953.
Bernie Federko
Bernard Allan ”Bernie” Federko (s. 12. toukokuuta 1956 Foam Lake, Saskatchewan, Kanada) on kanadalainen pelaajauransa lopettanut jääkiekkoilija, pelipaikaltaan keskushyökkääjä.
Ennen NHL-uraansa Federko pelasi vuosina 1973–1976 kolme kautta Saskatoon Bladesissa Western Canada Hockey Leaguessa (WCHL). Viimeisellä ja pisteiden valossa parhaalla kaudellaan hän teki 187 tehopistettä 72:ssa runkosarjaottelussa, 72 maalia ja 115 syöttöä, ja 45 pistettä 20 pudotuspeliottelussa, 18 maalia ja 27 syöttöä. Hän oli tuolla kaudella WCHL:n paras pistemies sekä runkosarjassa että pudotuspeleissä ja kauden jälkeen hänet valittiin liigan arvokkaimmaksi pelaajaksi ja liigan ensimmäiseen tähdistökenttään. St. Louis Blues varasi hänet NHL:ään numerolla seitsemän vuoden 1976 varaustilaisuuden ensimmäisellä kierroksella; myös tuolloin WHA:ssa pelannut Edmonton Oilers varasi Federkon samana vuonna, mutta hän valitsi NHL:n WHA:n sijasta.
Federko teki debyyttinsä St. Louis Bluesin paidassa 22. joulukuuta 1976 ottelussa Colorado Rockiesia vastaan. Hän pelasi puolet kaudesta 1976–77 St. Louisissa NHL:ssä ja puolet Kansas City Bluesissa Central Hockey Leaguessa (CHL). Hän vakiinnutti paikkansa St. Louisin vakiokokoonpanossa seuraavalla kaudella ja lopullisen läpimurtonsa NHL:n huippupelaajien joukkoon hän teki kaudella 1978–79, jolla hän teki 95 pistettä 74:ssä ottelussa, 31 maalia ja 64 syöttöä, ollen seuransa paras pistemies. Hän oli Bluesin sisäisen pistepörssin kärjessä useasti myöhemminkin, kahdeksalla eri kaudella, vuosina 1979–1985 ja kaudella 1987–88. Federko ylitti NHL-urallaan neljästi sadan runkosarjapisteen rajan, parhaimmillaan hän onnistui tekemään 107 pistettä yhden kauden aikana (kaudella 1983–84), ja seitsemästi 90:n pisteen rajan. Federko oli ensimmäinen pelaaja NHL:n historiassa, joka onnistui tekemään vähintään 50 syöttöpistettä kymmenellä peräkkäisellä kaudella (1978–1988) ja häntä pidetäänkin yhtenä aikansa parhaista pelintekijöistä. St. Louisin tuolloinen GM Ron Caron kuvasi Federkon peliä seuraavasti: ''Hän saa keskinkertaisenkin pelaajan näyttämään tähdeltä. Hän on todella epäitsekäs pelaaja''. Monet, muun muassa Bluesia 1980-luvulla valmentanut Jacques Demers, pitivät Federkoa myös yhtenä aikansa aliarvostetuimmista pelaajista.
Federko pelasi Bluesissa vuoteen 1989 asti. Hänellä on edelleenkin hallussaan useita Bluesin seuraennätyksiä, hän on muun muassa eniten pisteitä seurassa tehnyt pelaaja, eniten syöttöpisteitä seurassa tehnyt pelaaja ja eniten otteluita seurassa pelannut pelaaja. Hän toimi viimeisellä Blues-kaudellaan, kaudella 1988–89, seuran kapteenina. NHL-uransa viimeisen kauden Federko pelasi Detroit Red Wingsissä, jonne hänet kaupattiin kesäkuussa 1989 yhdessä Tony McKegneyn kanssa vaihdossa Adam Oatesiin ja Paul MacLeaniin. Federko lopetti uransa elokuussa 1990.
Federko pelasi NHL-urallaan 1000 runkosarjaottelua tehoin 369 maalia ja 761 syöttöpistettä. Pudotuspeleissä hän esiintyi 91:ssä ottelussa tehden 101 pistettä, 35 maalia ja 66 syöttöä. St. Louis Blues jäädytti Federkon pelinumeron (#24) maaliskuussa 1991 ja vuonna 2002 hänet valittiin Hockey Hall of Fameen, neljäntenä Bluesissa pelanneena ja ensimmäisenä seuran alun perin NHL:ään varaamana pelaajana. Peliuransa jälkeen Federko on työskennellyt muun muassa jääkiekkokommentaattorina televisiossa.
Karl Grönhagen
pienoiskuva|Karl Grönhagen 1915 Karl Gustav Ferdinand Grönhagen (3. toukokuuta 1865 Hamina – 2. toukokuuta 1944 Helsinki) oli suomalainen kapteeni, sanomalehtimies, kustantaja ja taidemaalari.
Grönhagenin vanhemmat olivat eversti Berndt Adolf Grönhagen (1815–1888) ja Lydia Krabbe (1839–1929). Hän kävi Haminan kadettikoulun ja palveli vuodesta 1883 Viipurissa linjarykmentissä upseerina. Grönhagen siirtyi rykmentin mukana Venäjälle ja palveli armeijassa vuoteen 1893 saakka yleten kapteeniksi. Hän siirtyi 1897 sanomalehtimieheksi ja kirjoitti venäläisiin vapaamielisiin lehtiin. Sortovuosina 1900-luvun alussa Grönhagen puolusti Suomen asemaa kirjoituksissaan ja vastusti maan venäläistämistä. Hän julkaisi useita venäjänkielisiä Suomen matkustusoppaita sekä muita Suomea käsitelleitä julkaisuja. Vuonna 1906 Grönhagen oli mukana järjestämässä Viipurissa pidettyä ensimmäisen valtakunnanduuman edustajien kokousta, joka pidettiin sen jälkeen kun duuma oli hajotettu. Toimintansa vuoksi Grönhagen joutui olemaan vankilassa ja kaksi kertaa karkotettuna Siperiassa.
Lokakuun vallankumouksen jälkeen Grönhagen eli perheineen vaikeissa oloissa Venäjällä, hänen vaimonsa menehtyi ja hänen vanhin poikansa joutui teloitetuksi. Hän pääsi palaamaan Suomeen nuorimpien lastensa kanssa 1920 ja asettui sitten Viipuriin jossa hänellä oli valokuvaamo. Grönhagen julkaisi ruotsinkieliset muistelmansa 1924. Samana vuonna hän julkaisi myös venäjänkielisen satiirin Nuku ikuista unta Venäjän oloista nimimerkillä Don Carlos. Vuonna 1930 F. Tilgmann Oy julkaisi sarjan Karl Grönhagenin kuvittamia ja runoillaan varustamia neuvostovastaisia postikortteja.
Karl Grönhagen oli naimisissa kolme kertaa, ensin Edla Hessin (1866–1919) kanssa, sitten vuodesta 1911 Zina von Holzmannin (1885–1919) kanssa ja vuodesta 1926 Elisabet Grigorieffin (s. 1896) kanssa. Kirjailija ja antropologi Yrjö von Grönhagen oli hänen poikansa toisesta avioliitosta.
Suur-Merijoen kartano
thumb|Suur-Merijoen kartano vuonna 1912 [[Signe Branderin kuvaamana.]] Suur-Merijoen kartano sijaitsi Viipurin maalaiskunnan länsiosassa luovutetussa Etelä-Karjalassa. Kartanon sai alkunsa kun Pietarissa asunut sveitsiläissyntyinen liikemies Maximilian Othmar Neuscheller (1860–1919) osti vuonna 1900 seudulta maa-alueen lomanviettopaikakseen.
Max Neuschellerin harrastuksiin kuului muun muassa tähtitiede ja valokuvaus. Kartanossa oli näitä harrastuksia varten tähtitorni ja valokuvalaboratorio. Neuscheller otti kartanon alueelta jo 1910-luvulla värivalokuvia (Autochrome-dioja stereokuvina). Suur-Merijoen kartanossa oli tiettävästi käytössä myös Suomen ensimmäinen traktori.
Kartano palveli Neuschellerin perheen kesäasuntona aina Venäjän vallankumoukseen saakka. Maximilian Neuschellerin kuoltua 1919 Pietarissa muu perhe pakeni Suomeen ja asettui asumaan Suur-Merijoen kartanoon. Perhe luopui kartanosa 1920-luvulla. Vuonna 1927 kartano päätyi Suomen valtion omistukseen ja Ilmavoimien käyttöön. Kartanon pellolle rakennettiin Suur-Merijoen lentokenttä, jolla toimi vuoteen 1939 saakka Erillinen maalentolaivue. Kartanon päärakennus toimi laivueen upseerikerhona.
Suur-Merijoen lentokentälle saapui Aeron ensimmäinen kotimaan reittilento Dragon Rapidella (OH-BLA) Helsingistä Viipuriin 1. toukokuuta 1937. Liikennettä jatkettiin kesäkausina aina elokuun loppuun 1939 saakka ja reittiä jatkettiin vielä Imatralle. Sotavuosina Suur-Merijoen kenttä palveli sotilaslentokenttänä.
Kartanon päärakennus Metsälinna vaurioitui toisen maailmansodan aikana ja nykyisin se on täysin raunioitunut. Sodan jälkeen lentokentän paikalle rakennettiin laaja kasarmialue joka nykyisin on hylätty. Joitakin kartanon ulkorakennuksia, kartanon puukuja sekä navetan kivijalka on säilynyt pystyssä. Kartanon mailla sijaitsee suuri neuvostoaikana rakennettu kerrostaloalue.
Venancio Mbande
Venancio Mbande (1933–2015 ) oli mosambikilainen timbila-artisti. Hän sai yhtyeineen suosiota myös Mosambikin ulkopuolella ja lienee kansainvälisesti tunnetuin timbila-muusikko.
Puutarhasuunnittelu
thumb|300px Puutarhasuunnittelu on yksi arkkitehtuurin alalaji, jossa suunnitellaan esimerkiksi puutarhojen toimintoja ja kasvillisuutta. Oman puutarhansa voi suunnitella ja rakentaa kokonaan itse tai antaa kaiken tai vaan osan ammattilaisten hoitoon.
Suunnittelussa huomioitavia asioita on puutarhan käyttötarkoituksen ja asukkaiden toiveiden lisäksi talon asukkaiden elämäntilanne: asuuko siellä vaikkapa lapsia tai huonosti liikkuvia vanhuksia. Joka pihassa siis pitäisi huomioida tontille tulevan ajotien paikka, lasten leikkipaikkojen sijainti, mahdolliset pyykinkuivatus- ja matontamppaustelineet. Onnistunein ratkaisu saadaan yleensä aikaan kun puutarha suunnitellaan samaan aikaan kuin talokin.